मंडी जिले के तंदी गांव में ठाकुर की 79 साल की मां बिकरुमी देवी ने अपने पैतृक घर में संवाददाताओं से कहा, "मेरे बेटे ने अपने बचपन में बहुत गरीबी देखी है।" ठाकुर के पिता जेठू राम का पिछले साल 25 दिसंबर को निधन हो गया था। पांच भाई-बहनों में चौथे स्थान पर रहे ठाकुर को अबतक केवल 1993 में हुए चुनाव में हार का सामना करना पड़ा था। उन्होंने सेराज से 1998 में विधानसभा चुनाव लड़ा और उसके बाद लगातार पांच विधानसभा चुनावों में भारी अंतर से जीत दर्ज की। पार्टी के एक वरिष्ठ नेता ने आईएएनएस को बताया कि ठाकुर भाजपा के वैचारिक मार्गदर्शक राष्ट्रीय स्वंयसेवक संघ की छात्र शाखा अखिल भारतीय विद्यार्थी परिषद के सदस्य रहे हैं।